3.1 Paredzēt realizēt būvprojektu “Liepu alejas pārbūve posmā no Ojāra Vācieša ielas līdz Krastmalas ielai, Carnikavā, Carnikavas novadā" (turpmāk- būvprojekts), veikt izmaiņas autoruzraudzības kārtība - nomainīt paredzētos aploces ātrumvaļņus pret paceltajiem krustojuma ātrumvaļņiem.

3.2 Paredzēt realizēt “Dzīvojamās zonas” ieviešanu teritorijā, ko ieskauj Liepu aleja un L.Azarovas iela Carnikavā, pie nosacījuma, ka tiek realizēts būvprojekts un veikti darbi (ātrumu slāpējošu elementu izbūve L. Azarovas ielā utt.), atbilstoši satiksmes organizācijas stratēģijai apdzīvotajās vietās vadlīnijām.

***Satiksmes organizācijas stratēģija apdzīvotajās vietās vadlīnijas.***

**Satiksmes ātruma noteikšanas vadlīnijas apdzīvotajās vietās**

**Pie esošās ceļu/ielas infrastruktūras**

Tabula nr.1 satiksmes ātruma noteikšanas vadlīnijas pie esošās ceļu/ielas infrastruktūras

|  |  |  |  |
| --- | --- | --- | --- |
| **Ceļa/ielas infrastruktūra** | **Apbūve** | **Ātruma ierobežojumi** | **Nepieciešamā infrastruktūra, lai ievērotu ieviestos ātruma ierobežojumus** |
| **Brauktuves platums, segums** | **Ietve/veloceliņš** |
| 5,5m cietais/grants | Nav | Nav | ≤50km/h |  |
| 5,5m cietais/grants | Nav | Blīva | 20-50km/h | Ielas apgaismojums, ātruma slāpējošie elementi |
| 5,5m cietais/grants | Ir | Blīva | 20-50km/h | Ielas apgaismojums, ātruma slāpējošie elementi |
| 4,5m cietais/grants | Nav | Nav | ≤50km/h |  |
| 4,5m cietais/grants | Nav | Blīva | 20-50km/h | Ielas apgaismojums, ātruma slāpējošie elementi |
| 4,5m cietais/grants | Ir | Blīva | 20-50km/h | Ielas apgaismojums, ātruma slāpējošie elementi |
| ≤3,5m cietais/grants | Nav | Nav | 20-40km/h |  |
| ≤3,5m cietais/grants | Nav | Blīva | ≤30km/h | Ielas apgaismojums, ātruma slāpējošie elementi |
| ≤3,5m cietais/grants | Ir | Blīva | 20-40km/h | Ielas apgaismojums, ātruma slāpējošie elementi |
|  |  |  |  |  |

Piezīmes:

* transportlīdzekļu ātrumu var papildus samazināt, ja ceļa/ielas satiksmes esošā infrastruktūra neatbilst paredzētajam ātrumam - asi pagriezieni, ierobežota redzamība, dabas apstākļi, sabiedriskās ēkas utt.;
* aizliegts izvietot ātrumvaļņus:
	+ uz maģistrālajiem ceļiem un ielām (izņemot joslveida ātrumvaļņus);
	+ uz ceļiem un ielām, kur pārvietojas sabiedriskais transports, kravas automobiļi;
	+ uz ceļiem un ielām, kur regulāri pārvietojas operatīvie transportlīdzekļi, lai nokļūtu uz savām atrašanās vietām (Ādažu slimnīca, VUGD, pašvaldības policija utt.).

**Dzīvojamā zona**

Dzīvojamā zona ir teritorija, kas darbojas kā ceļu tīkla daļa ar vienādiem ierobežojumiem un pieļāvumiem, kur atrodas cilvēku fiziskie mitekļi (mājas, dzīvokļi) un apkārt esošā teritorija ar visām teritorijā izvietotajām infrastruktūras daļām (zālāji, laukumi, parki, stādījumi, rotaļu laukumi, fizisko aktivitāšu vietas, gājēju ceļi, brauktuves u.t.t.), kas ir paredzēta kā socializācijas vieta iedzīvotājiem, kā vieta, kur bērni var legāli un droši uzturēties un spēlēties.

Dzīvojamā zona tiek speciāli izveidota (projektēta) ar mērķi dot visa veida prioritātes gājējiem un velosipēda vadītājiem, nevis ieviesta esošajā infrastruktūrā, uzstādot tikai ceļa zīmi “dzīvojamā zona”.

Tabula nr.2 dzīvojamās zonas ieviešanas vadlīnijas pie sakārtotas ceļu/ielas infrastruktūras

|  |  |  |  |
| --- | --- | --- | --- |
| **Ceļa/ielas infrastruktūra** | **Apbūve** | **Vidējais transportlīdzekļu skaits diennaktī** | **Nepieciešamā infrastruktūra, lai ieviestu Dzīvojamo zonu** |
| **Brauktuves platums, segums** | **Ietve/veloceliņš** |
| 5,5m cietais/grants | Nav | Blīva | ≤400 | Apgaismojums, ātruma slāpējošie elementi |
| 4,5m cietais/grants | Nav | Blīva | ≤400 | Apgaismojums, ātruma slāpējošie elementi |
| ≤3,5m cietais/grants | Nav | Blīva |  | Apgaismojums, ātruma slāpējošie elementi |

Piezīmes:

* dzīvojamās zonas ceļa zīmi nevar uzstādīt teritorijā, kur valda nesakārtotu vide:
	+ nav ielas/ceļa apgaismojums;
	+ nav ātruma slapējošu elementu;
	+ brauktuve ir atdalīta ar ietvi;
	+ vidējais transportlīdzekļu skaits diennaktī pārsniedz 400;
	+ neatbilst dzīvojamās zonas teritorijai (maģistrālais ceļš/iela, pārvietojas sabiedriskais transports, kravas transports, atrodas ražotnes utt.);
* dzīvojamo zonu var ieviest bez apgaismojuma un ātruma slāpējošiem elementiem uz ceļiem un ielām ar apbūvi (cilvēku fiziskie mitekļi), kas nepilda savienojošo funkciju un atduras strupceļā;
* transportlīdzekļu intensitāte nedrīkst būt lielāka par gājēju un velosipēdistu kopējo intensitāti;